Downloaded from YTS.MX
Official YIFY movies site: YTS.MX
คนเราทำได้ทุกอย่างเพื่อเงินนั่นแหละ
(มรดกอลเวง)
เหลือเชื่อเลย
ถ้าคุณได้รับมรดกหนึ่งล้านซวอตือ และใครอีกคนในครอบครัวได้สองล้าน
คุณจะรู้สึกเหมือนตัวเองเสียไปหนึ่งล้าน
แต่ย้อนไปตั้งแต่ต้นดีกว่า
เราเดินทางไปเปิดพินัยกรรมของคุณลุงผม
เราไม่ได้ติดต่อกันนัก แต่เท่าที่จำได้ ลุงแกเป็นคนแปลกๆ
- ลุงเป็นสายลับ เขารู้จักบิล เกตส์… - โยซก้า หยุดเลยนะ
ที่ก็เป็นสายลับเหมือนกัน
รู้ไหมว่าทำไมมีดของสายลับถึงคมเสมอ
ก็เพราะเป็นสายลับมีดไง
ลุงเขาเคยจัดรายการเกมโชว์แรก ของโปแลนด์ด้วยนะ
- ใช่ - นานมาแล้วน่ะ
แล้วเขาก็ไปทำสิ่งประดิษฐ์ต่อ
เช่นอะไร
เห็นว่าเขาเป็นคนคิดค้น เลขประจำตัวประชาชนนะ
เลขประจำตัวประชาชนโปแลนด์น่ะเหรอ
ลุงแกฝังชิปคนมาก่อนกาลเลยแฮะ
มาเล่นเกมป้ายทะเบียนกันดีกว่า
เด็กๆ ไม่อยากไป
แต่คุณลุงสั่งมา
"ทุกคนในครอบครัวต้องเข้าร่วม"
ห้ามซื้อขนมนะ
เราได้เจอกับคนในครอบครัวเร็วกว่าที่คิด
นาตาเลียเหรอ
นั่นนาตาเลีย ลูกพี่ลูกน้องพ่อเอง
ดาวิด
สวัสดี
- กาโรล! - อะไร
ใส่ถุงมือด้วย
กาโรแล็กเหรอ
โตขึ้นเยอะเลยนะเนี่ย
ไม่ ฉันต่างหากกาโรล
ฟอร์ตูน่า
- นี่กาโรลอีกคนน่ะ - อ๋อ สวัสดี
- สวัสดี - เขาไม่ชอบโดนตัวคน
- เพราะโควิดไง - สวัสดี
ส่วนนี่คือกุสตาฟ
- สวัสดี - ลูกฉันเอง
ห้ามดู
ได้ผลเสมอเลย
- กุสตาฟเป็นแฟนฉัน - สวัสดี
อ๋อ สวัสดี
- กาโรล - นี่ก็ได้ผลทุกที กาโรลเป็นคู่หมั้นฉัน
นี่โซเชีย ภรรยาฉันนะ
โซเชีย
โบกมือหน่อย
ไม่เจอกันนานเลยเนอะ
มันแย่มากใช่ไหม
เรื่องอะไร
ที่ลุงกำลังจะตาย
- ใช่ เศร้ามากเลย - อ๋อ ใช่
- ห่วยสุดๆ - น่าเศร้าเนอะ
บ้านคุณวาดีสวาฟน่ะ
มีป้ายเขียนว่า "ระวัง! มีทุ่นระเบิด" ด้วยนะ
แต่มันไม่จริงหรอก
น่าจะนะ
- พระเจ้า ขอโทษที - ให้ตายสิ
ไม่เป็นอะไรหรอก
- เสื้อนี่แพงนะ - มันเป็นอุบัติเหตุน่ะ
ลืมไปเลยว่าคราบที่เกิดจากอุบัติเหตุ มันจะหายไปเองได้
อุ๊ยตาย โทษที
สวยแจ่มว้าว ใส่ทองเคลือบทั้งตัว
ทั้งที่ไม่จำเป็น
พออายุ 30 ฉันจะติดอันดับฟอร์บสท็อป 30
เวลาลุงเขามาที่นี่ เขาขับรถแบบไหนเหรอคะ
รถเก่าหรือว่า…
ปกติแกจะปั่นจักรยานมานะครับ
เขามีจักรยานวิกรีสองรุ่นเก่าน่ะ
แต่ถ้าเป็นวันอาทิตย์ แกจะเอาเบนต์ลีย์คันเก่ามาขับ
ไม่ก็เฟอร์รารี
หรือจากัวร์
ไปเร็ว!
มรดกก้อนโต อาจทำให้ครอบครัวธรรมดากลายเป็นบ้าได้
แล้วครอบครัวที่ผิดปกติล่ะ
เดี๋ยวคุณก็รู้
- ไปทำอะไรอีกล่ะเนี่ย - เจอครอบครัวไง
โอเค ไปเถอะ
รีบขับรถสิ!
เอาน่า ไม่ได้จะต้องแข่งไปหมดทุกเรื่องซะหน่อย
(โก แนตกา)
โซเชียกับผมสลับกันขับที่ปั๊มน่ะ
แต่มันเป็นการตัดสินใจร่วมกันนะ
ยินดีต้อนรับ ในเมื่อทั้งครอบครัวมากันแล้ว
พ่อบ้านของลุง
คนที่ออกจากบ้านโดยไม่ใส่กางเกงได้
แต่คุณก็โกรธเขาไม่ลงเพราะว่าสุดท้ายแล้ว
เขาก็ออกไปซื้อไอศกรีมรสโปรดคุณมาให้
ผมจะเปิดประตูโรงรถนะ
กรุณาจอดในโรงรถด้วยครับ อีกสักครู่จะมีพายุหิมะ
แล้วเกิดอะไรขึ้นกับลุง…
พวกคุณคงจะหิวมากหลังจากเดินทางมา
ไปทานมื้อค่ำกันครับ
เราจะอ่านพินัยกรรมสุดท้าย กันในตอนเย็น ตามผมมาครับ
- โอเค - เร็วเข้า
ขอบคุณ
นี่พวกเราไม่ได้มาเจอกันพร้อมหน้า กี่ปีแล้วนะเนี่ย
- สิบห้าปีมั้ง - ยี่สิบ…
มันก่อนที่ฉันจะเรียนจบม.ปลาย…
สามสิบปีแล้ว!
ฉันยังไม่แก่ขนาดนั้นนะ
กาโรล หลานของลุง เป็นนักการตลาดในบริษัทระดับกลางๆ
เขาพูดเก่งแน่นอน
และนี่คือคู่หมั้นเขา ชื่อกาโรลเหมือนกัน
เขาเป็นคนขับอูเบอร์ หรือที่เขาบอกว่าตัวเองเป็นนักจิตวิทยา
ส่วนนี่หลานสาวลุง นาตาเลีย
นักเขียนนิยายอาชญากรรมชื่อดัง
ผมเคยอ่านหมดแล้ว แต่รู้สึกว่ามีฉากวาบหวิวเยอะเกินไปหน่อย
แฟนหนุ่มของเธอ กุสตาฟ
ผมรู้นะว่าคุณคิดอะไร ห่างกันมากใช่ไหม
เขาสูงกว่านาตาเลียเกือบ 20 ซม.
เราไม่รู้ว่าเขาทำงานอะไร แต่ไม่ใช่นักเรียนหรอก ภรรยาผมชอบเล่นมุกนั้น
ส่วนนี่ผมเอง ดาวิด ผมเป็นครู
ภรรยาผมบอกว่าผมหาเงินได้ไม่มาก แต่อย่างน้อยก็ไม่มีใครสนใจงานของผม
ภรรยาผม โซเชียเป็นเจ้าหน้าที่สรรพากร
บางครั้งผมก็บอกว่ามันเข้ากับนิสัยเธอดี ลับหลังเธอน่ะนะ
ลูกสาวผม โยเซฟีน่าอายุ 16
แต่แน่นอนว่าผมหวังให้แกอายุสี่ขวบตลอดไป
และนี่ลูกชายผม เฮนริก อายุ 13 ปี และเขาไม่รู้ตัวเลย
ว่าเขาจะได้เป็นฮีโร่ของเรื่องนี้
เรือยอชต์
อะไรนะ
ฉันว่าเราน่าจะพูดออกมานะ ว่าแต่ละคนจะเอาเงินมรดกไปทำอะไร
อยากรู้จังว่าลุงจะแบ่งให้ยังไง
เท่ากันแน่นอน ฉันมั่นใจ
มันไม่เคยเท่ากันหรอก
อพาร์ตเมนต์ใหญ่กว่าเดิม
แบบที่มีระเบียง
ปีนี้เราจะย้ายประเทศกัน
เราอยากไปฮัมบูร์ก แต่ตอนนี้ฉันก็ไม่รู้
หรือโปรตุเกสดี
ผมขอเชิญทุกคนมางานขึ้นบ้านใหม่นะ
เด็กๆ ด้วยเหรอ
พี่ถามว่าเราจะซื้อเด็กๆ ด้วยไหมงั้นเหรอ
เปล่า
หมายถึงว่าเด็กๆ จะไป…
คือ…
คือพวกนายจะรับเด็กเกย์มาเลี้ยงไหม
คุณถามว่าเราจะรับเด็กที่เป็นเกย์ มาเลี้ยงไหมเหรอครับ
เปล่า
คือว่าฉันแค่สงสัยน่ะ ว่าพวกนายรับบทบาทไหน…
- แด่ชีวิตใหม่แสนสุข! - ใช่ๆ มาฉลองเรื่องนั้นกัน
- เงินซื้อความสุขไม่ได้หรอก - คนรวยก็พูดได้สิ
แต่เราไม่รวยและก็มีความสุขดีนะ
- มันแบบ… - กินเถอะ
คือที่ฉันจะสื่อก็คือ…
มันมีสิ่งอื่นในชีวิตที่สำคัญกว่าเงินนะ
ครอบครัว ลูกหลานใช่ไหมล่ะ
ถ้าไม่มีลูกก็มีความสุขไม่ได้เหรอ
มีได้สิ
แน่นอน
ว่านายมีไม่ได้น่ะนะ แต่…
ทำไมเราถึงมีลูกไม่ได้เหรอ เพราะอะไรน่ะ
กินเหล้าเยอะจนท้องไม่ได้หรือเปล่า
นี่พูดเรื่องอะไรกันน่ะ คิดว่าลุงจะทิ้งเงินไว้ให้แค่ไหนกัน
เชื่อเหรอว่าตาแก่นี่รวยมาก คนรวยกุมโลกนี้ไว้ในกำมือสินะ
- โยเซฟีน่า - เธอพูดถูกนะ
กลับห้องกันเถอะ
- เราจะดูข้อเสนอเด็กรายล่าสุดหน่อย - สุดยอดเลย
ตอนเด็กๆ เขาก็ทำตัวแปลกๆ อยู่แล้ว
ฉันไม่ได้เหยียดรักร่วมเพศนะ
เหยียดได้ยังไงในเมื่อสามีฉัน...
ก็เป็นเกย์
- ใครนะ ดาวิดเหรอ - อืม
เขาน่าจะอยู่ในหมวด "มนุษย์ลุง" ในวิกิพีเดียเลย
คิดว่าเขาโหวตให้ใคร
อย่าว่าแรงเบอร์นั้นเลยน่า ใครสนกันล่ะ
มันเบี้ยวนะ
เขาก็ว่างั้น
มานี่ๆ
คุณจะตั้งชื่อเรือยอชต์ว่าอะไรดี
นาตาเลียน่าจะตั้งชื่อเรือเธอว่า "กุสตาฟ" นะ
ไหนๆ ก็จ่ายเงินซื้อมาทั้งสองอย่างนี่
บางทีเขาอาจจะไม่ได้คบเธอที่เงินก็ได้
แน่ยิ่งกว่าแช่แป้งเถอะ
กุสตาฟคบกับนางไม่ยืดแน่นอน เขาคบเพราะเงิน
"คนฆ่าคว้ามีด" คุณอยากได้ลายเซ็นเล่มนี้นี่
ช่างมันเถอะ
เธออายุเท่าไรนะ
คบกับเด็กหนุ่มแบบนั้น มีหวังเราได้นอนฟังทั้งคืนแน่
ระวัง!
- ไม่มีอะไรหรอก - เสื้อผม
เร็วเข้า
- แล้วลูกสาวพวกเขาล่ะ - อย่างบ้าเลย
อย่างบ้าเลย ฉันไม่ได้หมายถึงเรื่องนั้น
เด็กสมัยนี้อาการหนักสุดๆ
ตอนนายเด็กๆ ก็ทำอะไรกากๆ เยอะเถอะ แค่สมัยนั้นไม่มีมือถือถ่ายเก็บไว้
ตามทฤษฎีของเขา รอยสีขาวตามหลังเครื่องบิน…
แท้จริงแล้วเป็นสารประกอบเคมี
ที่ปล่อยออกมาเพื่อควบคุมประชากร
- อะไรน่ะ - ไปไหนก็ไป!
- ยิ่งไปกว่านั้น เขายังบอกอีกว่ารอยเคมี… - ให้ตาย
- อะไร - ไม่มีอะไร
ทำให้กบกลายเป็นเกย์
- ฉันต้องออกกำลังกาย - ถ้าเขายกทุกอย่างให้ดาวิดล่ะ
นายได้ยินแล้วนี่ เขาจะแบ่งให้เท่าๆ กัน
- ถ่ายไว้ไหม - เปล่า
ที่รัก ไม่ต้องกังวลหรอก
ถ้าเขายกให้ดาวิดหมดเลยล่ะ
เราก็ได้หนึ่งในสามอยู่ดี
แต่หนึ่งในสามก็ยังเยอะอยู่ดีนะ
มันเป็นคำถามเชิงโวหาร
หาของใช้ในห้องน้ำอยู่เหรอ
เปล่า แต่พกกลับบ้านด้วยก็ไม่เสียหายไหม
ผ้าขนหนูด้วยเหรอ
อะไรกัน คุณเป็นผู้ผดุงความยุติธรรมเหรอ
- ผมจะถือเป็นคำชมนะ - ยอดเลย! พอได้ละ!
อย่าให้ต้องบ่นซ้ำอีกร้อยรอบเลย
เราจะบอกเด็กๆ เมื่อไหร่
ไม่รู้สิ
คุณหมอนัดเจอเราอาทิตย์หน้า
มีแค่ไม่กี่ประโยคนะครับ
ถือเป็นสัญญาณที่ดีนะ
"ครอบครัวที่รัก"
- "น่าเสียดายที่เรามาพบกัน…" - โยซก้า
- "ในแบบนี้" - หยุดนะ
- นิ่งๆ สิ - "ฉันจะไม่ยืดเยื้อน่าเบื่อ มาเข้าประเด็นเลย"
"เงินเก็บและเงินจากการขายอสังหาฯ ทั้งหมด
มูลค่าราว 10 ล้านซวอตือ"
ตายละ
"ฉันขอมอบให้…
สถานเลี้ยงเด็กกำพร้าท้องถิ่น"
อะไรนะ
เอาไปสร้างดิสนีย์แลนด์เหรอ
"นอกเหนือจากนั้น ฉันได้เตรียมเกมไว้ให้พวกเธอ
ซึ่งหากชนะแล้ว พวกเธอจะได้รับสิทธิบัตร และสิ่งประดิษฐ์ทั้งหมดของฉัน"
"ขอให้โชคดี จากวาดีสวาฟ"
- ฉีกทิ้งไปเลย - บอกแล้วว่าเพี้ยน
ปล่อยนะ
แค่คนเจ้าเล่ห์ ไม่ได้เพี้ยน
นี่ครับ แท็บเล็ตสำหรับเล่นเกมวันพรุ่งนี้
เล่นเองเหอะ
แม่โว้ย!
อะไรน่ะ เขายังไม่ตายเหรอ
สวัสดีครอบครัว
ยกโทษให้ฉันด้วยนะ
ฉันรู้ เรื่องแกล้งตายและเปิดพินัยกรรม นี่มันเล่นแรงไปหน่อย
- คงงั้นค่ะ - ใช่
แต่พวกเธอต้องยอมรับนะ ว่านี่คือทางเดียวที่จะลากพวกเธอมาได้
เพื่ออะไรล่ะครับ
ลุงกำลังจะตายเหรอ
เปล่า
ฉันว่าไม่นะ
แต่พอต้องอยู่คนเดียวมานาน
เกือบจะคนเดียว
ฉันก็คิดว่าฉันทำทุกอย่างไปเพื่ออะไร เพื่อใคร
ฉันไม่อยากให้พวกเธอ ทำพลาดซ้ำรอยฉัน
ให้พวกเธอมาที่นี่ ปฏิสัมพันธ์กัน
ทำความรู้จักกัน ก่อนที่จะสายเกินไป
สีหน้าพวกเธอตอนฉันบอกว่า ฉันจะยกมรดกให้บ้านเด็กกำพร้าเนี่ย
ไม่นะ มันก็ถือว่าเป็นเรื่องดีไง
ใช่แล้ว อย่ามาชักช้ารำไรกันเลย
พรุ่งนี้มีเกมสนุกๆ รออยู่
ฉันใช้เวลาเตรียมนานเอาการเลย เราจะสนุกกันให้เต็มที่
เราจะเริ่มกันตอนสิบโมงนะ
ฉันมีคำถามค่ะ
ขอโทษที ตามหลักแล้วน่ะค่ะ
ฉันอยากถามเรื่องสิทธิบัตรของลุงหน่อย มันราคาประมาณเท่าไรเหรอคะ
พระเจ้า ไม่รู้สิ
หลายสิบล้านมั้ง
ฉันคุยกับเอเจนซี่สองสามแห่งมาแล้ว
ทุกคนสนใจมากเลยละ
แต่ก่อนอื่นใด
นี่เป็นเรื่องจริงจังมาก
- คุณพระช่วย! - เชี่ย!
สิ่งประดิษฐ์ล่าสุดของฉันเอง
บางเหมือนเสื้อยืด ทนทานเหมือนเคฟลาร์
กันกระสุนเหรอครับ
โชคดีที่เป็นตามนั้นครับ
นี่ โยซก้า
- ประสาทกินสุดๆ - ใช่เลย
เมื่อทุกอย่างชัดเจนแล้ว
ใครอยากดื่มอะไรไหมครับ
- ขอเหล้าเข้มๆ มาที - แน่นอน
เด็ดดวง ฟีลมันได้มากเลยเนอะ คุณญาติ
- อือ เห็นหน้าอาแล้วนอยด์สุดๆ - พอเลย
อืม
ฉันออกแบบเอง ไขได้แล้วเอาให้ฉันนะ
ตกลงไหม
เจ๋งอะ ขอบคุณฮะ
ครอบครัว ถึงเวลาที่ฉันต้องไปแล้ว พรุ่งนี้ต้องน่าตื่นเต้นแน่ๆ
จากที่ฉันเข้าใจ เดิมพันวันพรุ่งนี้คงจะน่าสนุกดีใช่ไหมคะ
ก็ต้องรอดูนะ แต่ใช่แล้วละ
ช่วงนี้ฉันกินอาหารเพื่อสุขภาพ พวกเธอคงต้องรอสักพักกว่าจะได้มรดกนะ
- พอเหอะลุง - ค่ะ
แน่นอน
ไม่อยากจะหยาบนะ แต่…
- ลุงแม่ง… - ประสาทแดกของแท้
ไม่มีคำอธิบายอื่นแล้วละ เขามันเพี้ยนขั้นสุด
แต่…
จะว่าไปแล้ว ได้ทำอะไรด้วยกันก็น่าสนุกดีนะ
คุณอาจจะพูดถูกนะ
สักวันลุงจะต้องตายจริงๆ แน่
ทำตัวดีๆ กับเขาไว้ดีกว่า
รู้อะไรไหม คุณทำให้ผมกลัวนะ
คาร์ปัตซ์อยู่ใกล้ๆ นี่เอง จำโรงแรมนั้นได้ไหม
ใช่ เราไม่ได้ออกจากห้องตลอดสุดสัปดาห์เลย
ใช่ ผมป่วยหนักมาก
ไม่รู้สิ ถ้าคุณต้องการ เราก็ไปกันได้ตอนนี้เลยนะ
เราไม่เล่นด้วยแน่ๆ
เราจะย้ายไปที่อื่น ทำอะไรน่ะ
นี่ลองคำนวณว่าเราใช้น้ำมันไปเท่าไรแล้ว เหมือนเราไปปาร์ตี้ที่โซพอตเลยนะ
- อะไรนะ - มุกวงในคนขับอูเบอร์น่ะ มันแพงไง
จู๋นายสิเป็นมุกวงใน
และความจริงก็คือบียอนเซ่ตายมา 20 ปีแล้ว
นี่ โยซก้า
- และก็เหมือนกับประธานาธิบดีสหรัฐฯ - โยซก้า
เธอถูกแทนที่ด้วยคนหน้าเหมือนหลายๆ คน
อย่าหลงกลล่ะครับ
ไม่มีอะไรเป็นอย่างที่คุณรู้มา
อะไร
เซ็กซี่มาก
ยัดขนมิงค์อยู่เหรอ
- โยซก้า - อะไร
ฉันไม่เห็นอะไรเลย
ให้ตายสิ นายต้องเรียงตัวให้ตรงกับเงากระจก
แบบนั้นถึงจะเห็นมนุษย์ต่างดาว
นั่นแหละรหัสดาวินชีของแท้
โม้ชัดๆ เลย
ฉันได้ยินพ่อถามแม่ว่า "เราจะบอกพวกเด็กๆ เมื่อไหร่"
แม่ท้องหรือเปล่า
พ่อแม่อยากจะบอกเราว่า…
พวกเขาอยากบอกเราว่า…
นายมันโง่
บายจ้ะ
ในตอนที่เราคิดว่าหมดเรื่องเซอร์ไพรส์แล้ว
ปรากฏว่านี่เพิ่งแค่เริ่มต้นเท่านั้น
นั่นเสียงร้องของโยซก้า
ลุงวาดีสวาฟตายแล้ว
อีกรอบ
เขาลืมไปว่าเขาใส่เสื้อธรรมดา แล้วแทงตัวเองเหรอ
อย่ามองนะ
แม้แต่ฉันยังแต่งเรื่องแบบนี้ไม่ได้เลยนะ
แต่มันอาจเป็นมุกตลกอีกก็ได้ใช่ไหม
เราควรไปเช็กหน่อยว่า…
อะไร
อืม แบบว่าเขาตายจริง…
- คุณอยู่ใกล้สุดน่ะ - อืม
ลุง
ลุงคะ
เขาไม่หายใจ
พระเจ้า โทรแจ้งตำรวจเลย
แค่อย่าแตะต้องอะไรนะ
มันแย่มากเลย
ลุงตายแล้ว
เขายังไม่ตายหรอก คงเป็นมุกตลกอีกมุกมั้งครับ
ครั้งนี้ผมว่าไม่นะ
ไอ้เบื๊อกเอ๊ย
เราพนันกันไว้
ว่าใครจะตายก่อน
เขาชนะ
อ้าว ตำรวจมาแล้ว
พวกคุณมาเร็วนะครับเนี่ย
ใช่เลย ไม่รู้ว่ามีใครแจ้งหรือยัง แต่ว่า…
เล่ามาตั้งแต่ต้นทีครับ เอาแบบว่าเหมือนเราไม่รู้อะไรเลยน่ะ
โอเค เข้ามาสิครับ
ถ้าพูดถึงลำดับเวลาของเหตุการณ์แล้ว
ตอนเก้าโมงเช้า โยเซฟีน่าลูกสาวผม
เข้าไปในครัวและเจอศพลุง
ตรงนั้น นี่น่ะครับ
เร็วเข้า
สวัสดีครับ
สวัสดีค่ะ
แล้วพวกคุณมาทำอะไรที่นี่เหรอ
เมื่อวานเรามาที่นี่เพื่อเปิดพินัยกรรม
ใครคือ
ของใครสิครับ
- อะไร - ของใคร
- กาโรล… - ไม่ใช่พินัยกรรม "ใครคือ" แต่ "ของใคร"
พินัยกรรมของลุง
ทำไมเป็นเมื่อวานล่ะ พวกคุณเพิ่งจะเจอศพเขานี่
ลุงแกชอบเซอร์ไพรส์น่ะครับ
นี่ครับ
เพราะลุงเศรษฐีของคุณหลอกพวกคุณ
นี่เลยอาจจะไม่ใช่ความผิดพลาดน่าเศร้า แบบที่คุณว่าก็ได้นะครับ
นี่คุณจะพูดอะไรน่ะ
การฆาตกรรม
หิมะตกมาตั้งแต่เมื่อวาน
แต่เราไม่เห็นร่องรอยใดๆ เลย
ข้างในไม่มีกล้อง แต่ข้างนอกมีกล้องวงจรปิดครับ
มีลายมือจากเลือดนะ
ดูเหมือนหน้าคนนะ
หรือไม่ก็ตัวเค "กาโรล"
น่าเสียดายที่มันเป็นซอสมะเขือเทศ
พอใจไหม
ผมไม่ได้ทำ ต่อให้ผมทำจริง ผมก็แพ้เลือดน่ะ
ผมน่าจะรัดคอเขา
หรือว่าผลักตกบันไดอะไรงี้
ผมก็ไม่ได้ทำ! ผมไม่แตะตัวคนนะ
แต่ถ้าเอามีดแทงก็ถือว่าไม่โดนตัวนะ
- ก็ได้ แต่ก็ยังไม่ใช่ผมอยู่ดี - ไม่ใช่ผมด้วย
ผมด้วย
เข้าท่าดี ทุกคนแค่บอกมาเลยว่าทำหรือเปล่า
ใครสารภาพนั่นแหละคือฆาตกร
ผมเปล่าครับ
ผมก็เปล่านะ
ฉันด้วย
หนูด้วย
ฉันไม่ได้ฆ่าเขา พอใจไหม
ผมขอจับตาดูทุกคนก่อนนะ
การกระทำมันชัดเจนกว่าคำพูด
ถ้าอ่านท่าทางออกก็จะรู้ว่าใครโกหก
งั้นใครโกหกล่ะ
ผมไม่รู้
ในบ้านนี้มีแต่พวกคุณเหรอ
กับเรา
เอาละ ก่อนอื่นเราจะขอยึด ผลประโยชน์ในพินัยกรรมไว้ก่อนนะ
สิทธิบัตรพวกนั้นอยู่ไหนครับ
คุณวาดีสวาฟระมัดระวังเรื่องนั้นมาก
เขามียูเอสบีไหม
ข่าวลือครับ คุณวาดีสวาฟ ไม่มีส่วนเกี่ยวข้องกับหน่วยความมั่นคงเลย
ผมต้องไปปิดหน้าต่าง
จนกว่าพายุหิมะจะสงบ
เราจะถูกตัดขาดจากโลกนี้โดยสิ้นเชิง
- แจ้งเตือนภัย! - พวกเขาสะกดรอยเรา
เพื่อเป็นประโยชน์ในการสืบสวน
กรุณาส่งโทรศัพท์มือถือของคุณทั้งหมดให้เราด้วย
ทำไมล่ะ
เพราะฆาตกรคือหนึ่งในเหล่าคุณ
หนึ่งในพวกคุณ
หา
ไม่ใช่ "หนึ่งในเหล่าคุณ" แต่เป็น "หนึ่งในพวกเรา"
ในเมื่อเราถูกตัดขาดจากโลกภายนอก
เราจะทำการสืบสวนกันที่นี่
- พี่รู้จักกุสตาฟมานานหรือยัง - อะไรนะ
เดี๋ยวนะ แล้วนายล่ะคบกับกาโรลมานานแค่ไหน
อืม หกปีครับ
- เราก็มีเลิก… - เธอไม่ได้หมายถึงแบบนั้น
- จริงเหรอ - บอกมาสิ
ขอทีเถอะ ดูถูกกันมากเลยนะ
- ใจเย็นๆ - หมายความว่าไง "ใจเย็นๆ "
"ใจเย็นๆ " นายเคยดูสารคดีอาชญากรรมไหม
พวกฆาตกรจะสงบนิ่งมากนะ
ไม่อะ
ต่อให้ย้อนเวลาไปได้ พ่อหนูก็ฆ่าฮิตเลอร์ตอนหนุ่มไม่ลงหรอก
เงียบๆ
แถมนาตาเลียก็รู้เรื่องการฆาตกรรม และการอำพราง…
- ที่รัก - เจ้าหน้าที่สรรพากรมาพล่ามว่าฉัน…
เงียบ!
ผมหวังว่าทุกท่านจะทราบดี
ว่าตอนนี้พินัยกรรมฉบับนี้ ที่เขียนเป็นมุกตลก จะมีผลบังคับใช้จริงนะครับ
มันเป็นพินัยกรรมที่ลงนามแล้ว
บ้านเด็กกำพร้าจะได้ทุกอย่างไป
และผู้ชนะการแข่งขัน จะได้รับสิทธิบัตรไปจริงๆ
เราจะไม่เล่นเกมกัน ทั้งที่ศพลุงยังนอนกลางห้องครัวหรอกนะ
- ไม่มีทาง - แน่นอน เราทำไม่ลงหรอก
ทำยังไงดี
เราตกลงกันแล้วว่า พวกเราจะไม่เล่นเกมแล้วแบ่งเงินเท่าๆ กัน
เราไม่เล่นเกม แต่พวกเขาเล่นแน่ แล้วเราก็จะกลับบ้านมือเปล่า
ให้ตาย
เห็นปะ ดูภาษากายนั่นสิ
ดาวิดไม่ยอมตัดใจหรอก
- ฉันมองเห็นแต่ด้านดีๆ ในผู้คนนะ - ไม่ใช่คนหรอก มีแต่ไฮยีน่า
เราไม่ได้อยากเล่น แต่เราจะเล่นเพื่อลุงสินะ
ผมก็ไม่อยากยอมรับนะ แต่บางครั้งโยซก้าก็พูดถูก
คนเรายอมทำอะไรแปลกกว่านี้ เพื่อเงินน้อยกว่านี้อีกนะ
ดาวิด โซเชีย โยซก้า เฮนริก นาตาเลีย กุสตาฟ กาโรล กาโรล
เข้าแถว นับถอยหลัง! ฉันล้อเล่นนะ
หวังว่าพวกเธอคงได้พักผ่อนและอารมณ์ดีกันแล้ว เพราะเรากำลังจะเริ่มเกมกัน
ปริศนาข้อแรก ฉันชอบขับเคลื่อนอะไรมากที่สุด
ลองคิดดูนะ แล้วเดี๋ยวเจอกัน เฮ้
ไม่มีเงิน ไม่มีปัญหา
- อะไร - มันเป็นเพลงไง
เงินเปลี่ยนคนไม่ได้หรอก มันทำให้คนเผยธาตุแท้ต่างหาก
ทำอะไรน่ะ
ห้ามแตะต้องอะไรทั้งนั้นนะครับ นี่เป็นที่เกิดเหตุ
เดี๋ยวก่อน
เสื้อคุณเลอะแน่ะ
ซอสมะเขือเทศ
พ่อน่ะอยากขับเคลื่อนอันนี้ที่สุด
เป็นยังไงบ้าง
ดูเหมือนเกมจะเกี่ยวกับ การรู้จักครอบครัวตัวเองนะ
มื้อเย็นกำหนดไว้ตอนบ่ายสอง พวกคุณจะ…
พวกเขาจะกินข้าวกันก็ต่อเมื่อไขปริศนาได้ แน่ใจเหรอว่าคุณช่วยใบ้ไม่ได้น่ะ
คุณวาดีสวาฟวางแผนทุกอย่างเองครับ
ผมไปคนแรกก็ได้ครับ
คนแรกอะไร
สอบปากคำไง
เราจะเป็นคนตัดสินใจเรื่องนั้นเอง
ลุงคุณมีห้องทำงานไหม
มีครับ
- มี - มี
มีค่ะ
- ฉันไม่ถูกขอดูบัตรมานานละ - แค่อยากให้มั่นใจน่ะ
งั้นคุณก็ไม่รู้ว่า สิทธิบัตรถูกเก็บไว้ที่ไหนเหรอ
น่าเสียดายนะคะ
(วงล้อแห่งความจริง)
ความจริง
"ฉันชอบขับเคลื่อนอะไรมากที่สุด" ทั้งหมดเก้าพยางค์นะ
แล้วไงล่ะ
ไม่รู้สิ
คุณคิดว่าใครฆ่าเขา
เมื่อวานตอนที่รู้ว่าลุงยังมีชีวิตอยู่
ทุกคนก็ช็อกตาแตก
ก็พอเข้าใจได้นะคะ
แล้วเราก็คุยกันสักพัก ปรากฏว่าเขารู้จักเราทุกคน
มากกว่าที่คิด
- เขารู้อะไรเกี่ยวกับคุณเหรอ - ก็…
ก็เรื่องทั่วๆ ไป
ลุงก็รู้ว่ามันเป็นยังไง เราอยู่ด้วยกันมา 20 ปีใช่ไหมล่ะคะ
- แต่ทุกอย่างโอเคดี - งั้นก็ดีเลย
แล้วหัวหน้าที่เธอคบหาอยู่ล่ะ
อะไรนะคะ
ไม่มีทาง!
ลุงรู้เหรอคะ
โทษทีนะ ฉันต้องเตรียมเกม ก็เลยต้องทำความรู้จักเธอ
แล้วก็ได้รู้เรื่องบางเรื่อง ที่ไม่อยากจะรู้เลย
ฉันเดาว่าดาวิดไม่รู้อะไรเลยสินะ
เพราะมันไม่มีอะไรไงคะ
คือฉันจบมันก่อนจะทันได้เริ่มด้วยซ้ำ
แค่เดตกันครั้งเดียว ไม่มีอะไรเลยค่ะ
ความจริงที่เจ็บปวด ยังดีกว่าความสุขที่หลอกลวงนะ
ตอนนี้ฉันก็กำลังทำบางอย่างที่… อืม ช่างเถอะ
เธอโกหกเขาไม่ได้นะ
บอกเขาเถอะ ไม่งั้นฉันจะช่วยเอง
ขอบคุณค่ะ
ไม่มีอะไรหรอกค่ะ
เขาแค่รู้
เขารู้ว่าฉันทำอะไร
แล้วก็ถามเรื่องงานฉัน
ฉันเพิ่งนึกขึ้นได้ว่า…
เรื่องนี้ถือเป็นความลับระหว่างเราใช่ไหมคะ
อืม
เมื่อวานเย็น
ฉันได้ยินกาโรล
คนตัวสูง คุยกับลุงอยู่ เขาขึ้นเสียงแล้วก็…
ตะคอกใส่ลุงค่ะ
"รูปลุงควรอยู่ในวิกิพีเดีย หมวด 'ตาแก่ขี้เหนียว'"
แล้วเขาก็ไป ปิดประตูดังปังเลยด้วยค่ะ
แต่ก็คงไม่มีอะไรหรอก
แต่คุณคงรู้ว่าจะเอาข้อมูลนั่นไปทำอะไรได้บ้าง
อาจจะเป็นกุสตาฟก็ได้ เสียงเราคล้ายกันนะ
ไม่คล้ายเลย
ถ้าลุงยังมีชีวิตอยู่ เขาคงช่วยเราแล้ว
แต่เรากลับต้องงมอยู่ในมหาสมุทร
แค่เปรียบเปรยนะ อันที่จริงเรายังอยู่กันในบ้าน
- พวกเขาถามอะไรคุณ - ถามว่าฉันสงสัยใครไหม
มาสนใจเรื่องปริศนากันดีกว่า
แล้วคุณสงสัยใครไหม
อันที่จริงผมมีความสัมพันธ์อันดีกับลุงมาตลอดนะ
เราก็แค่คุยกัน
เรากำลังคิดๆ อยู่ว่าจะไปโปรตุเกสครับ
เราคำนวณทุกอย่างแล้ว น่าจะต้องใช้เงินทั้งหมดหนึ่งล้าน
หนึ่งล้านเหรอ
นี่คือรายการราคาข้าวของในโปรตุเกส
ในบรรดาทุกคนแล้ว
ลุงน่าจะเข้าใจใช่ไหมครับ
สี่ห้องนอนเหรอ
เป็นเซอร์ไพรส์ให้กาโรลครับ
"ความผิดหวังก็ถือเป็นเซอร์ไพรส์"
ซีเปร่าร้องไว้น่ะ ช่างเหอะ
- แต่… - โทษที แต่ฉันขอปฏิเสธ
รูปลุงควรอยู่ในวิกิพีเดีย หมวด "ตาแก่ขี้เหนียว" ซะ
อ๋อ ใช่ๆ
ตอนนี้ผมจำได้ละ
แต่ว่ามัน…
ไม่มีอะไรเลย
ลุงแค่เสนอว่าผมควรจะหาแฟนสาว
สร้างครอบครัวปกติซะ แบบพวกคนเฒ่าคนแก่ชอบพูดน่ะครับ
เขาไม่ผิดอะไรหรอก
แต่ผมสงสัยนิดนึง ใครมาได้ยินที่ผมคุยกับลุงเหรอ
ผมรู้ๆ นาตาเลียสินะ
ถ้าต้องให้เดา
นางแกล้งทำเป็นรวย แต่ดูกระเป๋าแบรนด์เนมนางให้ดีๆ สิ
ของเก๊
ฉันน่าจะเป็นคนเดียวในที่นี้ ที่ไม่ต้องใช้เงินลุงค่ะ
นี่ จะว่าไปแล้วนะ
สิ่งที่ลุงชอบขับเคลื่อนมากที่สุด
คือรายการเกมโชว์เขาไง
ใช่ ก็เข้าเค้านะ แล้วยังไง
โล่งอกจริงๆ ค่ะที่ลุงยังไม่ตาย
ตอนที่ฉันรู้ว่าลุงตาย ฉันนี่ร้องไห้ทั้งคืนเลย
ขอโทษด้วยนะ
ฉันไม่นึกว่าเธอจะให้ความสนใจ ตาแก่คนนึงที่เธอไม่ได้คุยด้วย…
มา 30 ปีแล้วน่ะ
เวลาผ่านไปเร็วจริงๆ
ยังไงก็ยกโทษให้ฉันด้วย
ฉันจะพยายามชดใช้ให้เธอนะ
น่าตลกที่มันบังเอิญพอดีเลยค่ะ
คือฉันเพิ่งลงทุนพลาดไป
แล้วก็ใช้ค่าหนังสือที่เบิกล่วงหน้ามาหมดแล้ว
และฉันก็เขียนไม่ออกเลย สักหน้าเดียวมาเป็นปีแล้ว
- คือฉันค่อนข้างขาด… - แรงบันดาลใจเหรอ
เงินค่ะ
เลยอยากจะขอยืมเงินสักนิดนึง
ได้สิ
ขอบคุณค่ะ
มีเงื่อนไขหนึ่งข้อ
แน่นอนค่ะ
ฉันเกิดวันที่เท่าไร
อะไรนะคะ
ก็ในเมื่อฉันเป็นลุงที่เธอรัก จนถึงขั้นนอนร้องไห้ให้ทั้งคืน
คำถามนี้ก็น่าจะตอบได้ไม่ยากสิ
น่าจะเป็นวันที่ 12
มีนาคมเหรอ
เลขประจำตัวฉันขึ้นต้นด้วย 43
ศูนย์ สอง
ศูนย์ สี่
วันที่ 4 กุมภาพันธ์
ถูกต้อง! แต่เสียใจด้วย นับแค่คำตอบแรกนะ
แต่เห็นชัดเลยว่าโซเฟียชอบของหรูหรานะ
เห็นรองเท้านางไหม
ฉันแค่พูดไปเรื่อยน่ะค่ะ
ซิก ซาวเออร์สินะ
เคยเป็นตำรวจเหรอครับ
เปล่า แต่ฉันเขียนนิยายอาชญากรรมน่ะ
อ๋อ อย่างนี้นี่เอง
ใช่!
นาตาเลีย ซูลซ์
เรื่องก่อกรรมจำเป็น ผมได้มาเป็นของขวัญวันเกิดน่ะ
ชอบไหมคะ
คือต้องไปอ่านเล่มหน้าให้จบก่อน
- รู้แล้ว! ตรงนี้มีทางเข้าอยู่ - ตรงไหน
เมื่อเช้าตอนที่ผมเดินไปเดินมา ผมเห็นประตู
กับโคมไฟโทรทัศน์
ตอนนั้นมันล็อกนะ แต่ตอนนี้อาจจะ…
- โอเค ไปกันเถอะ - ให้ตายสิ
ที่รัก มานี่หน่อย
มาสิ
- ตั้งใจฟังนะ - โอเค
เรากำลังเล่นเกมชิงเงินก้อนโต
คราวหน้าถ้าเราเจออะไร ห้ามเอาไปบอกคนอื่น
ฟังฉันสิ
เราไม่ใช่ครอบครัวกันแล้ว เราเป็นคู่แข่งกัน
ไปสิ
คุณอยู่ที่นี่นานเอาการเลยนะ
ใกล้เสร็จแล้วจ้ะ ที่รัก
ช่างใส่ใจซะด้วยนะเนี่ย
ไปกันเถอะ
เกือบถึงแล้วฮะ
จะรีบอะไรนักหนา
ให้ตาย
ชั้นใต้ดินบ้านเรามีพื้นที่สามตารางเมตร
ชั้นใต้ดินของลุงใหญ่กว่านิดหน่อย
โห อย่างเจ๋ง
มอเตอร์ไซค์คันเล็ก
- ทีนี้ยังไงต่อ - แท็บเล็ตไม่บอกอะไรเหรอ
ลุงควรจะอยู่กับเราที่นี่ เขาอาจจะเป็นคนคุมเกมโชว์มั้ง
ตานายละ
พวกเขารอนายอยู่
- มีเสียงนาฬิกาอยู่ทั่วเลย - ที่รัก
จากนี้ไป ทุกอย่างคือการแข่งขันนะ
เดี๋ยวผมกลับมา
สอบปากคำเป็นไงบ้าง
ไม่มีอะไรพิเศษหรอก
- แค่คำถามทั่วไป - อือ
ใช่เลย ฉันก็เหมือนกัน น่าเบื่อ
- เราจะไปบอกอะไรพวกเขาได้ล่ะ - นั่นสิ
มีปุ่มอยู่ตรงนี้แน่ะ
กาโรล นาตาเลีย ดาวิด
เราไม่ได้ยินนายเลย
(นาตาเลียเขียนหนังสือกี่เล่ม)
- "นาตาเลียเขียนหนังสือกี่เล่ม" - กี่เล่มเหรอ
โชคดีนะ
ไม่รู้สิ ลองทายดู พูดอะไรสักอย่าง
ฉันไม่ได้ยินเลย
(ถูกหรือผิด)
นี่อะไร
"ดาวิดกับโซเฟียไปฮันนีมูนที่ไหน"
ที่ไหนล่ะ
ทุกคนอยากชนะแต่ไม่ได้สังเกตเลย
ว่าเราไม่ได้แข่งขัน แต่ต้องร่วมมือกัน
เป้าหมายของเราคือเก็บแต้มให้ได้ อย่างน้อยครึ่งหนึ่งเพื่อผ่านไปรอบต่อไป
รู้แล้ว เราต้องร่วมมือกัน
เข้าท่านะ ครอบครัวรวมเป็นหนึ่งไง
- เสียไปสองคะแนนเลย! - หมายถึงเราเหรอทำเสีย
- เราแหละ - ใช่
เราอาจจะบอกใบ้ได้นะ
ยังไงคุณลุงก็ไม่อยู่…
"ดาวิดทำงานที่ไหน"
ศูนย์วิเคราะห์การเมือง มหาวิทยาลัยวอร์ซอ
- อำกันเล่นแน่ๆ - ศูนย์
วงกลม
เข้าไป
ก้น
มองฉันสิ ฉันกำลังบอกว่า…
- ให้ตายสิ - นี่มันคำถามอะไรกัน
ปรากฏว่า…
ลุงรู้เรื่องเรามากกว่าที่เราคิดเอาไว้
แล้วเขารู้อะไรเกี่ยวกับคุณ
คือ…
เราเหรอ ทุกอย่างดีมากครับ
คือมันก็อาจจะดีกว่านี้ได้นะ แต่มันก็อาจจะแย่กว่านี้ได้
ก็ดีครับ ดีมากเลย
แปลว่าเธอไม่ได้ค้างค่าผ่อนบ้านงั้นเหรอ
ติดขัดชั่วคราวน่ะครับ แต่เดี๋ยวก็จัดการได้
กำลังรอเงินช่วยเหลือจากมหาลัยอยู่
ที่ปฏิเสธไปเมื่อเดือนก่อนน่ะนะ
ครับ
ฉันเข้าใจว่าโซเชียไม่รู้อะไรเลยเหรอ
แค่นี้ผมก็มีเรื่องให้เธอบ่นทุกวันอยู่แล้ว
ดาวิด
บอกเมียซะ
ไม่งั้นฉันจะช่วยบอกเอง
ไม่มีอะไรเป็นพิเศษ แต่เขารู้ว่าผมทำอะไร
และเขาก็อ่านรายงานของผมด้วย
ผมว่ามันเป็นอุบัติเหตุนะ
โชคร้ายจริงๆ
แต่ถ้าผมต้องชี้ตัวว่าใครทำ ก็…
ผมว่าผมคงชี้ว่าเป็น… คือถ้าจำเป็นต้องทำจริงๆ นะ
ฝืนใจบอกมาเลยครับ
- เยี่ยม! - มาเร็ว!
- ราศีพฤษภ - ใช่!
- ไปเลย นาตาเลีย
ฉันเหรอ
เราเพิ่มโอกาสได้นะ มันเข้าไปได้สองคน
- มาเร็ว - ความคิดดีนี่นา ไปเลย!
- ไปสิ! - ก็ได้
กดปุ่มเลย
คนเราก็ทำเพื่อเงินได้ทุกอย่างแหละเนอะ
ว่าไง
"กาโรลเตี้ยฝึกอะไรอยู่"
- แค่สองซม.เอง - หกเหอะ
- คราฟมากา - คราฟมากา
ลัมบาดาเหรอ
จับหัวไว้!
นั่นแหละๆ
- กังฟูเหรอ - เร็วเข้า คิดสิ
ไม่ กดปุ่มเลย
ฟันดาบ!
- ฟันดาบ จะบ้าตาย - โธ่เว้ย!
ให้ตายเหอะ
"รอยสักบนหลังกาโรลสูงคืออะไร" เปิดให้ดูสิ
ดูสิ
นั่นมัน…
มังกร!
เย่!
ที่จริงมันคือเอดีต้า กอร์เนียกแปลง… เออ ช่างเหอะ
ตอนแสดงเรื่องเมโทรนี่เด็ดมากเลยละ
"แฟนคนแรกของดาวิดชื่ออะไร"
เมื่อคืนผมนอนไม่หลับเลยครับ
- คือเอาเป็นว่า… - เอาคือว่า
ผมได้ยินกาโรล คู่หมั้นของหลานลุง คนตัวเตี้ยน่ะ
คุยโทรศัพท์อยู่
นี่กาโรลนะ คุณส่งข้อความมา แต่ผมตอบไม่ได้เพราะว่า…
ผมต้องกระซิบเพราะที่นี่มันตีสามไง
ในไทยก็ช้าไปหกชั่วโมง
ใช่ ผมบอกแล้วไงว่าผมไม่อยากได้เด็กสองขวบ
หนึ่งขวบก็ไม่เอา
อย่างมากก็หกเดือน เดี๋ยวจะส่งเงินล่วงหน้าให้
ก็ได้ โอเค ไว้คุยกันนะ
ให้ตายเหอะ
ผมไม่อยากจะปล่อยข่าวลือมั่วๆ
แต่ดูเหมือนพวกเขาจะพยายามซื้อเด็กกันครับ
แล้วมันก็ราคาสูงมากเลย
คือผมคิดว่ายังงั้นนะ
ก็ผมไม่เคยซื้อเด็กออนไลน์ซะหน่อย
หรือที่ไหนก็ไม่เคยทั้งนั้น
ผมไม่เคยซื้อเด็กตัวเป็นๆ เลย
เด็กที่ตายแล้วก็ไม่เคย
- ไม่นะ จะบ้าตาย - บ้าเอ๊ย!
- นี่ - ไม่เอาน่า
ฟังนะ
- ผมรู้ คู่แข่ง - ไม่ อะไรๆ มันเปลี่ยนไปนิดหน่อยน่ะ
พี่คือความหวังสุดท้ายของเรา
- ไปเร็ว - เขาต้องตอบถูกกี่ข้อนะ
- ทั้งหมดเลย - กด "ดาวิด" นะ
เดี๋ยวส่งคนเข้าไปอีกคนนึง
ไม่ทันแล้วสิ
- ดูนะ - "วันเกิดนาตาเลีย"
วันที่ 25 มกราคม 19…
กดปุ่มด้วย
วันที่ 25 มกราคม 1973
- เยี่ยม! - เยี่ยม!
เขาส่งข้อความหาฉันตลอด
วันนี้ไม่ใช่เหรอ
- วันนี้วันเกิดคุณเหรอ - แฮปปี้เบิร์ธเดย์
ไม่ๆ ชู่ๆ
ห้าสิบแล้วสิ
- คุณอายุ 50 เหรอ - ไม่อยู่แล้ว
เร็วเข้า ดูนั่นสิ
"นิทานตอนเด็กเรื่องโปรดของกาโรล"
คิดว่าไง
บางคนยอมขายแม่แลกเงินด้วยซ้ำ
ถ้าทำได้ ฉันจะจับพวกเขาขังคุกให้หมดเลย
เป็นเริมอีกแล้วเหรอ
เปล่าเว้ย
- เยี่ยม! - เย่!
- เขาเก่งนะ - คำถามสุดท้ายแล้ว
ตอบสิฮะ เราจะชนะแล้ว
- เร็วเข้า - ของง่ายๆ น่า
"กุสตาฟมีชื่อจริงว่าอะไร"
อะไรน่ะ
เธอชื่ออะไร
ให้ตาย ก็ได้วะ
ดื่มสิ
- ทีนี้ก็ตาย - ตายเหรอ
ดีมากๆ
โรเมโอ
- เย่! - เย่!
โรเมโอเหรอ
ทำไมไม่บอกฉันล่ะ
เย่!
แม้แต่จูเลียตก็ไม่รู้เหรอ
พี่รู้ได้ยังไงกัน
ผมเกลียดชื่อนั่น
- ชื่อเพราะจะตายไป ที่รัก - คุณรู้ได้ยังไงเนี่ย
แล้วลุงรู้ได้ยังไง
(หกเดือนก่อน)
ดาวิด คลอส
อ๋อ แบบสำรวจ
ครับ ก็ได้
ล้อเล่นน่า
ต้องใช้เวลานานแค่ไหนครับ
พระเจ้า
ครับ ผมมีเวลาห้านาที สิบห้านาทีอยู่
ขอบคุณมากครับ
แค่ไม่กี่คำถาม
อย่างแรกเลย แฟนคนแรกของคุณชื่ออะไรครับ
แล้วคุณมีรอยสักตรงส่วนไหนของร่างกายครับ
- นี่แบบสำรวจอะไร - เป็นคำถามที่แปลกมากเลย
แต่คุณให้เงิน งั้นก็ชายหาดในบาร์เบโดส
ขอบคุณครับ
งั้นคุณก็ควงมีดเป็นด้วยเหรอ
แล้วมันเกี่ยวอะไรด้วย
ไม่มีอะไร
เราก็ไม่รู้จักคุณเท่าไรนะ แต่เห็นๆ อยู่ว่าคุณมีปมในวัยเด็ก
- หยุดนะ - ปมในวัยเด็กเหรอ
คุณคงจะเป็นเด็กบ้านแตก
ผิดแล้วจ้ะ พ่อแม่เขาอยู่อเมริกา
เป็นนักจิตวิทยาประสาอะไร
เคยได้ยินเรื่องปมเอดิปัสไหม
- อะไรนะ - ว่าไงนะ
- ขอทีเถอะ - ใจเย็นน่า
ศพลุงยังนอนอยู่ตรงนั้น ส่วนเราก็เล่นเกมโชว์ครอบครัว
ก็ไม่ต้องเล่นสิ
ใช่ โยซก้ามีโทรศัพท์สองเครื่อง
เราไม่รู้เลย
ตำรวจที่แกหลอกก็ไม่รู้เหมือนกัน
มีแค่เฮนริกที่รู้ และตอนนี้ก็คุณ
แต่สุดท้ายแล้ว โทรศัพท์ลับเครื่องนี้
อาจช่วยชีวิตเราทุกคนได้
ตำรวจโทรกลับมาแล้ว
เจ้าหน้าที่ยังติดอยู่ในหิมะ
เขาจะติดในหิมะได้ยังไง ในเมื่อ…
แม่ มานี่สิ
สัญญาณมันขาดไป
ไงจ๊ะ พวกหนูทำอะไรกันเอ่ย
ตำรวจโทรมาบอกว่ากำลังติดอยู่ในหิมะ
หนูว่าสองคนนั้นไม่ใช่ตำรวจนะ
ฉันก็ไม่ชอบท่าทางพวกนั้นแต่แรกแล้ว
ฉันเขียนนิยายอาชญากรรมมา 40 เรื่อง
ปืนของพวกนั้นมันแปลกๆ
เรายังบอกใครไม่ได้ จนกว่าจะรู้ความจริง
- โอเคค่ะ - ถ้าพวกนั้นรู้ตัวแล้วจะเกิดอะไรบ้างก็ไม่รู้
มีเรื่องด่วนอะไรเหรอ
หนูจะบอกพ่อว่า
หนูไม่รู้เลยว่าพ่อขอแม่แต่งงานแบบนั้นน่ะ โรแมนติกดีจัง
ใช่
ลูกสาวพ่อพูดอะไรดีๆ เป็นกับเขาด้วย
ซ่อนกล้องไว้ไหนเนี่ย
แผนของลุงอาจเพิ่งเริ่มได้ผลนะครับ
ไชโย ครอบครัว
แท็บเล็ตดังแน่ะ มาเร็ว!
ยินดีด้วยที่ผ่านด่านแรกมาได้
สนุกกันไหม
ถ้าพวกเธอได้ดูคลิปนี้ ฉันก็คงไม่อยู่กับพวกเธอแล้ว
เพราะฉันกำลังไปเตรียมด่านสองอยู่
ปริศนา เพื่อที่จะผ่านมันไป พวกเธอจะไม่มีทางออก
ยังมีอีกเหรอเนี่ย
เราต้องหาสัญญาณโทรศัพท์
ถ้ามีไวไฟ เราก็ขอความช่วยเหลือได้
ลุงบอกว่ารหัสผ่านมันยากมาก
- ฉันจะไปห้องน้ำนะ - หนูกับเฮเนียกด้วย
- จะไปกับเฮนิโอเหรอ - ใช่ หนูก็ต้องไปด้วย
โอเค เจ้าเด็กเพี้ยน
"พวกเธอจะไม่มีทางออก"
- มีสัญญาณไหม - ยังไม่มี
สวัสดี เป็นยังไงบ้าง
มีอะไรให้ช่วยไหมครับ
แค่ไปเข้าห้องน้ำกับน้อง
น้องไหน
หนูเรียกป้า
ว่าน้องน่ะค่ะ
เพราะป้าอยู่กับหนูเสมอเลย
อืม น่ารักดี
ได้เวลาสอบปากคำแล้ว สาวน้อย
- เร็วเข้า - แต่โยเซฟีน่ายังไม่บรรลุนิติภาวะ
ฉันควรไปด้วยนะคะ
ใช่
"พวกเธอจะไม่มีทางออก"
อาจจะเป็นห้องหลบหนีก็ได้
บ้านทั้งหลังนี่ไงห้องหลบหนี
ในโรงรถมีป้าย "ทางออก" ที่ขีดฆ่าเอาไว้อยู่
ฉันคิดว่านั่นเป็นมุกตลกของลุง
- เดี๋ยว - ฟังนะ
เราเงียบไว้ก่อนดีกว่า
คุณน้องใจดีจังเลยนะ
ที่ใส่ใจหลานตัวเองขนาดนี้ ทั้งที่คุณบอกเอง
ว่าแม่แกเป็นหนึ่งในผู้ต้องสงสัย
ทำไมกัน
ตำรวจแค่ทำให้เธอเสียขวัญน่ะ
เป็นเทคนิคเก่าๆ ที่ ตำรวจท้องถิ่นไม่ค่อยได้ใช้กัน
- หมายความว่ายังไง - มีแต่คนที่มีทักษะเป็นเลิศแบบคุณ
ดูจากตำแหน่งแล้วน่ะนะ
- ทำไมไม่เขียนเรื่องเราดูล่ะ - ทำไมเหรอ
แต่ก่อนอื่นฉันต้องรู้ชั้นคุณซะก่อน
ไม่อะ ผมเรียนซ้ำชั้นบ่อยเลย
ยศชั้นตำรวจ ไม่ใช่ชั้นเรียน
ยศตำรวจของเราไง
สารวัตรเบดนาร์สกี และนี่คือสันดาบกูเดยโก
มีอะไรเหรอ
อะไร
เกิดอะไรขึ้นเหรอ
- ยาพ่น - อะไรนะ
ในห้องเรา
- ในห้องเราเหรอ ยาพ่นอะไร - ยา…
ยาพ่นในห้องเรา
- ยาพ่นในห้องเราเหรอ - ให้ตายเหอะ ยาพ่นในห้องเรา
- ต้องผายปอดเธอมั้งครับ - ฉันหายใจไม่ออก
- ให้ลูบหลังไหม - โอเค ไปเร็ว
อะไรนะ
ใครโทรหาคุณมาตอนฉันโดนสอบปากคำน่ะ
แล้วสามีเธอล่ะ
- ดาวิดเหรอ - ใช่
- แค่มดเขาก็ฆ่าไม่ลงหรอก - เหรอ
เขาไม่เคยต่อยตีกับใครด้วยซ้ำ เราเคยงัดข้อกันหนนึง ฉันชนะ
ก็หวังว่าเขาจะอ่อนให้ฉันนะ แต่เขายอมรับว่าไม่ได้อ่อนให้
ผู้ชายเขาไม่ยอมอ่อนให้เธอชนะหรอก
เป็นฉันคงขยี้เธอแน่
รู้ไหมว่าการโดนเตะไข่ เจ็บกว่าการคลอดลูกอีกนะ
ฉันเจอผู้หญิงพูดตลอดว่า "อยากมีลูกอีกคนจัง"
แต่ไม่เคยได้ยินผู้ชายคนไหนบอกว่า "อยากโดนเตะไข่อีกหนจัง" เลย
มุกนี้อย่างโดน
มือถือดาวิด
สาวธนาคาร
แล้วคุณไม่ได้รับเหรอ
ว่าไง
หายใจดีขึ้นหรือยัง
แค่แยกตัวมาให้มั่นใจเฉยๆ น่ะ
อมพระมาพูดก็ไม่เชื่อ
ลูกๆ พี่ไปไหนกันล่ะ
- ในห้องน้ำ - ใช่ นาตาเลียด้วย
อืม
- รอก่อนเถอะ เราต้องเข้าไปด้วยกัน - ได้สิ
ไปไหน
เอาละ ถามแค่นี้แหละ
- ไปพาเด็กนั่นเข้ามาสิ - น้องหนูเหรอ
แฟนป้าเธอ
กระเป๋าเธอสั่นแน่ะ
เพจเจอร์น่ะ
เพจเจอร์เหรอ
กำลังฮิตนะ เพจเจอร์กลับมาฮิตไง ไม่ได้ยินเหรอคะ
ไม่ นั่นปั๊มอินซูลิน
โยเซฟีน่าเป็นเบาหวานแล้วก็…
ตึกๆๆ
- ฮัลโหล - ตำรวจวอร์กีครับ สายเราหลุดไป
ผู้กำกับตาอยู่ยังมาไม่ได้ครับ เขาติดอยู่ในหิมะ
ไม่จำเป็นแล้วละครับ
ขอโทษทีครับ ลูกผมเอามือถือผมไปเล่น
ครับ ขอบคุณครับ ผมจะสั่งสอนพวกแกเอง
ทำไมถึงบอกว่าตัวเองเป็นตำรวจล่ะ
อันที่จริงแล้วเราไม่ได้บอกว่าเป็นตำรวจนะ
ตำรวจมาแล้ว พวกคุณมาเร็วนะครับเนี่ย
ไม่รู้ว่ามีใครแจ้งหรือยัง แต่ว่า…
เล่ามาตั้งแต่ต้นทีครับ เอาแบบว่าเหมือนเราไม่รู้อะไรเลยน่ะ
โอเค คือว่า…
เราก็ตกใจที่เจอทั้งครอบครัวที่นี่เหมือนกัน
แล้วมารู้ทีหลังอีกว่าลุงเธอตายแล้ว
แล้วคุณก็ตัดสินใจนั่งชิลล์
ปล่อยเราเล่นเกมไป รอแย่งสิทธิบัตรสินะ
ลุงคุณกำลังประดิษฐ์บางสิ่ง
ที่มีคนกลุ่มนึงสนใจอย่างมาก
หิมะหยุดตกแล้ว
ให้ตายสิ หิมะหยุดตกแล้ว
คิดสิ เฮนริก คิด
(รหัสผ่านไม่ถูกต้อง)
ฉันไม่ได้ตั้งใจจะอวดนะ
แต่สถิติการเล่นห้องหลบหนีของฉัน ในวอร์ซอนี่แจ่มสุดๆ
เรื่องจริงนะ
เยี่ยม งั้นเราก็กลับบ้านได้เลยสิ
ปกติคนเราฉี่นานแค่ไหนเหรอ
พวกเขารู้ไหมว่าเราอยู่ที่ไหน
กำลังตามหาอยู่พอดี
- แต่… - ทำไมถึงหอบล่ะ
ฉันวิ่งมา ออกกำลังน่ะ
แล้วเด็กๆ ล่ะ
พวกแกถูกสอบปากคำพร้อมกันน่ะ จะได้เร็วขึ้น
ตำรวจบอกว่าถ้าเราเล่นเกมไม่จบ ภายในหนึ่งชั่วโมง พวกนั้นจะ…
- อะไร - เอาตัวเราไปสน.
เยี่ยมเลย
แล้วเราจะทำยังไงดี
ด่านที่สองคือห้องหลบหนี
แล้วใครฆ่าเคนเนดี
เราไม่รู้
ให้หนูบอกไหม
(ทำไมเกมวงล้อแห่งความจริง จึงยุติการออกอากาศ)
"ทำไมเกมวงล้อแห่งความจริง จึงยุติการออกอากาศ"
"เกมวงล้อแห่งความจริงยุติการออกอากาศไป เมื่อผู้เข้าแข่งขันคนหนึ่ง
พยายามฆ่าตัวตายหลังจากแพ้ในรอบสุดท้าย"
(เลขที่ 7 ถนนสตรอว์เบอร์รีป่า)
เหมือนกระท่อมสมัยเด็กของเราเลย
ใช่ ฉันจำได้
เราจนกรอบสุดๆ เลยมีหนังสือแค่เล่มเดียว แล้วแม่ก็ต้องอ่านให้เราฟังช้าๆ น่ะ
พี่นี่!
นั่นเรานี่! ดูสิเนี่ย!
ขอดูหน่อย
ใช่ ฉันจำไม่ได้เลย
โอเค ดาวิด ไขปริศนากันเถอะ
ใช่
ห้าสิบเก้านาที
- เอาหน่อยไหม - ไม่เป็นไร
ถามจริงๆ นะ ดาวิด
ทำไมล่ะ
คุณไม่มีทางรู้ว่าจะเกิดอะไรขึ้น
ในห้องแห่งคำถามนี่ มันมี…
- ดาวิด เวลา - เวลา
คุณไปเอากล่องนั่นมาจากไหนเหรอ
ลูกอมน่ะเหรอ
ผมได้มาจากเคาน์เตอร์ในครัว
ยกมาให้กล้องดูหน่อย
นี่ไงๆ
อยู่นี่เหรอ
เขียนว่าอะไร
"วันเสาร์"
เวรละ
แปลว่าอะไร
ลืมเอาไปซ่อนซะได้ นั่นเป็นลูกอมสูตรพิเศษของคุณวาดีสวาฟ
พิเศษยังไง มีอะไรงั้นเหรอ
คุณวาดีสวาฟชอบทดลองกับยาที่ออกฤทธิ์…
- คุณกินไปแค่ไหน - สอง สามเม็ด
เจ็ด ผมกินไปเจ็ดเม็ด
ในวันเสาร์เขาจะทดสอบเซรั่มความจริง
ที่เขาออกแบบเอง
เขาจะกินไปครึ่งเม็ด บางครั้งก็หนึ่งเม็ด
แต่หลังจากกินลูกอมไปเม็ดนึงแล้ว คุณจะซื่อตรงมาก
แต่ถ้ากินไปเจ็ดเม็ด พวกคุณจะสารภาพหมดเปลือกเลยละ
- ผมกินไปเม็ดนึง - ให้ตายสิ
ฉันก็กินเม็ดนึง
ฉันไม่ได้กิน พอดีไดเอตอยู่
ไม่ทันได้แตะเลย
ผมก็กินไปเม็ดนึง
ที่ว่าสารภาพหมดเปลือกนี่คือยังไงเหรอ
มันจะเริ่มทำงานในอีกไม่กี่นาทีนี้ครับ
- ยอดเลย - แย่แล้วสิ
- ใช่ - คุณไหวไหม
ไม่อะ ฟังนะทุกคน
ตราบใดที่เรารู้ว่าเราอยู่ในกับดัก เราก็มีโอกาสหนีได้
- มองไปรอบๆ หาเบาะแส เร็วเข้า - แต่อะไรล่ะ
- หนีไปไหน - อะไร
ตรงนี้หรือเปล่า
จะไปไหน หยุดนะ!
อย่าขยับ
ขอโทษนะครับ
ผมว่าเรามีปัญหาแล้วล่ะ
นี่ เข้าใจแล้ว คำใบ้แรก!
"อะไรทำให้พวกเธอช็อก"
อะไร เราเหรอ
ใช่ ลองหาสิ คำใบ้อาจจะอยู่ตรงไหนก็ได้นะ
- โคมไฟ - ให้ตาย
โคมไฟ
อะไร
โคมไฟ!
หมายความว่าไง
- ขามันถูกยึดไว้ - โคมไฟมันทำไมเหรอ
- กาโรล - ไม่ๆ แค่ซอสมะเขือเทศนะ
โอเค
- ไม่เป็นไร - น้ำๆ
เขาแค่จะสลบไปไม่กี่นาทีน่ะ กาโรล
ใช่
เอาละ เราต้องทำบันได
จากอะไร
จากคน
กุสตาฟ
เดี๋ยวนะ เดี๋ยวก่อน
นี่
ให้ตาย
ขึ้นไป
ให้ตาย
เอ้า หันมา
ตาฉัน!
ดาวิแด็ก ระวังนะ
ดาวิด
พยายามอย่าโดนตัวฉันนะ
พยายามอยู่
ระวังด้วย!
ใช่ ฉันได้เลขตัวแรกมาแล้ว
- หก - เย่!
- เกาะแน่นๆ นะ - ดาวิด ระวังนะ
ดาวิด!
- โดด! - ไม่!
- เร็วเข้า - ไม่!
โอเค
เราชนะไหม
- เราเป็นเศรษฐีหรือยัง - ยัง
นายรู้เรื่องโคมไฟได้ยังไงเนี่ย
เหตุการณ์ที่ทำให้เรา "ช็อก" ไง
สมัยเด็กๆ ที่ฉันมาที่นี่ ตอนปิดเทอมหน้าร้อน
หมายถึงในกระท่อมเก่าของลุงจริงๆ น่ะ
ฉันโดนช็อตอย่างจังเลย ต้องนอนโรงพยาบาลเป็นเดือนแน่ะ
ใช่ ตอนนั้นเอง
ตาพวกเธอละ
อะไร
อะไรที่ทำนายช็อกน่ะ ใช้หัวคิดดู
ฉันไม่รู้ว่าอะไรทำให้ฉันช็อกนี่
พื้นเป็นลาวา ระวังนะ เดี๋ยวจะละลาย
พวกเขากินไปกี่เม็ดน่ะ
หลายเม็ด
คุณดาวิดกินไปเยอะที่สุด
ผมรักคุณ
ความจริงใจเริ่มทำงานละ
จู๋ฉันเล็ก
- โอ๊ยตาย - ให้ตายกาโรล ไม่จริงซะหน่อย
ไม่จริงเหรอ งั้นกินลูกอมเข้าไปแล้วบอกฉันสิ
เราไม่มีเซ็กซ์กันมาสองปีแล้ว
ให้ตายสิ ดาวิด
มือฉันเปล่งประกาย
- เยี่ยมเลย - ดาวิด
- เด็กอยู่ไหน - มือฉัน
เยี่ยมเลย
ลูกชายน่ะ
ไม่ จริงๆ นะ ดูนี่สิ เจ๋งมากเลย
(รหัสผ่านไม่ถูกต้อง)
"รหัสผ่านมันยากมาก"
(ฟอร์ตูน่า)
(เงียบ)
"ผมจะไปทำงานแล้ว"
"เอาแซนด์วิชไปด้วยสิคะ"
"ไส้นูเทลล่าเหรอ"
"แบบที่คุณชอบไงคะ"
ตอนเราเด็กๆ พวกเด็กผู้ชายแถวนี้ ชอบหัวเราะเยาะ
ที่เขาชอบเล่นบ้านตุ๊กตามากกว่าเตะบอล
สมัยนั้นมันดูแปลกน่ะ
ฉันเคยมีสามีสองคน
ฉันนอกใจทั้งคู่เลย
แต่หาผู้ชายแบบดาวิดไม่ได้อีกแล้วละ
ไม่ได้หรอก
ฟังนะ ผมไม่ได้เงินก้อนนั้นนะ
- คือที่จริงผมได้แหละ แต่ไม่รับเอง - อะไรนะ
ผมไม่อยากทิ้งคุณไปสี่เดือน
ใช่ แล้วนี่ก็เป็นช่วงเวลาท้ายๆ ของเราแล้วด้วย
ผมขอเลือกคำถามเกี่ยวกับครอบครัวคลอสครับ
หมวดเรื่องน่ารู้
- ดาวิดกับโซเชียจะเลิกกันเหรอ - ดาวิด ไม่นะ
"ใช่" เป็นคำตอบที่ถูกต้อง
คำถามเดียวที่เหลือ
เราจะบอกเด็กๆ เมื่อไหร่
เสียใจด้วยนะ ยัยหนู
หนูรู้มาตั้งนานแล้ว
คุณมีแฟลชแบบในเรื่องเอ็มไอบีไหม
ช่วยเอามาส่องใส่พ่อแม่หนูที ทำให้พวกเขารักกันอีกครั้งน่ะ
มันไม่ได้ผลหรอก ยัยหนู
คุณคิดว่ายังไง
คิดว่าผมไม่เห็นสายตาที่คุณมองตำรวจนั่นเหรอ
อะไรกัน ขอทีเถอะ ตานั่นมันมนุษย์ยุคหินดีๆ นี่เอง
เขาคิดว่าโดนเตะไข่มันเจ็บกว่าคลอดลูก
ไอ้โง่
เสียใจด้วยนะ ไอ้หนู
- เขาคงไม่เคยโดนฉีกช่องคลอดแน่ๆ - คงงั้นแหละ
ปรากฏว่ารหัสผ่านไวไฟยากมากจริงๆ
แต่ในทางกลับกัน มันก็ง่ายมาก
การอธิบายมันซับซ้อน แต่รหัสผ่านนั้นง่ายมาก
ที่จริงมันง่ายเกินไป เพราะว่ามัน "ยากมาก"
อยู่ไหนเอ่ย
ช่างมัน เดี๋ยวคุณก็รู้
ให้ตายสิ
"รหัสผ่านมันยากมาก"
ไอ้หนู
"ยากมาก"
- เย่! - เฮ้ย!
ให้ตายสิ
เลิกเล่นได้แล้ว
มาเร็ว
ไอ้หนู
- ในเมื่อตอนนี้เราโกหกไม่ได้… - หือ
เธออยู่กับฉันเพราะเงินใช่ไหม
เปล่า
ผมไม่ได้คบคุณเพราะเงินนะ
ผมรู้ว่าช่วงนี้คุณมีปัญหาการเงิน
ผมรักคุณ
มานี่สิ
แต่ผมไม่ชอบน้ำหอมของคุณเลย
โอเค ขอโทษนะ
ในเมื่อเราโกหกไม่ได้ ผมไม่ได้ฆ่าลุงนะ
ฉันก็เหมือนกัน
- ฉันก็เหมือนกัน - เราไม่ได้กินลูกอมไป ก็…
ถ้าคุณรู้ว่าเขาคือคนที่โกหกเนียนที่สุด
ก็แปลว่าเขาโกหกไม่เนียนไง
หวังว่าเด็กๆ จะไม่กังวลนะ
พวกเขาไม่ใช่ตำรวจ พวกเขาไม่รู้จักยศ และมีปืนผิดชนิดด้วย
อะไรนะ
ฉันไม่รู้ว่าพวกเขาเป็นใคร พวกนั้นเอาตัวโยซก้าไป และบอกให้ฉันเงียบไว้
ตำรวจจะมาหลังพายุหิมะสงบ
พวกเขาเลยให้เวลาเราหนึ่งชั่วโมง แล้วหลังจากนั้น…
พวกเขาจะทำอะไร
พระเจ้า
โยเชีย เฮนิโอ พ่อจะไปช่วยเอง!
ซีดาน!
- ดาวิด ที่รัก - เป็นอะไรไหม
นี่ ดาวิด!
มีเพลงของเราด้วยนะ
- เบอร์อะไร - สิบเอ็ด
สิบเอ็ดเหรอ
นั่นไงเลขสุดท้าย ฉันจะพิมพ์รหัสให้
- ลุกขึ้น - ส่งมือมา
ดาวิด ให้ตายสิ
- เปิดได้แล้ว! - เย่!
- ดูสิ คุณเปิดประตูได้แล้ว - ไปกันเถอะ
แท็บเล็ต
ใช่
ฉันต้องทำทุกอย่างเองหมดหรือไง
ฉันกลัวนายมาก!
พ่อเป็นอะไรไหม
อย่ายุ่งกับแกนะ!
เฮนริกอยู่ไหน
ให้ตายสิ
มานี่สิ
ครอบครัวที่รัก ยินดีด้วยที่ผ่านมาได้อีกด่านนะ
เกมกำลังจะจบลงแล้ว
ดังนั้นเราต้องเพิ่มระดับความยาก
เพื่อเริ่มภารกิจสุดท้าย
พวกเธอต้องกลายเป็นหนึ่งเดียวกัน
ไฟทุกคนดับเหมือนกันไหม
ให้ตายสิ
ประตูนั่นต้องใช้ลายนิ้วมือเปิด
นิ้วใคร
ฉันช่วยเอง
- ไม่! - ไม่!
แกคงแมนสุดๆ แบบที่ว่าใช้มีดปอกไข่เลยสินะ
พวกนายมีเวลา 15 นาที
- ฉันจะเอาตัวเด็กไปด้วย จับตาดูไว้! - เอาฉันไปแทนเถอะ
ยิ่งคนเยอะก็ยิ่งดี
พ่อทำได้แน่ฮะ
คงงั้น แต่ก็น่าจะไม่ แล้วพวกเขาก็ได้ฆ่าเรายกครัวแน่!
- มันยังออกฤทธิ์อยู่เหรอ - ไม่ ใช่แหละ
นมฉันของแท้นะ!
อ้าว ฉันโกหกได้แล้วแฮะ
แล้วก็เลี้ยว
- เอาเลย - ให้ตายเหอะ
ยก!
- ใช่ - ใช่
นี่ วางเขาลง
แล้วนี่ไว้ทำอะไร
โอเค
- นั่นไง - ไม่หรอก
- ไม่เหรอ - ไม่ได้ผลอะ
- เดี๋ยวนะ - ใส่ให้หน่อย
เราต้องเป็นหนึ่งเดียวกัน เราทุกคนต้องเชื่อมเข้าด้วยกันไง
เร็วเข้า พวกเขาเอาตัวเฮนริกไป
เย่!
ใส่ซะ เฮนิโอไม่อยู่น่ะ
ใส่สิ!
นั่นแหละ
เร็วเข้า ตามฉันมา
ขอโทษนะ ไอ้หนู
ป้าเอล่า
เขาวงกตนี้เหมือนแผนผังครอบครัวเราเลย
เลี้ยวขวาดีกว่า
ไม่นะ เดี๋ยวก่อน เราเคยผ่านลุงยานุชมาแล้ว
นั่นแปลว่าเราควรไปทางนี้
มันทางเดิมไม่ใช่เหรอ
- เหลืออีกไม่กี่นาทีแล้ว - พวกคุณจะทำอะไรเรา
เคยเล่นแพ็กแมนไหม
เราจะกินเธอไง
- ช้าลงหน่อยไหม - ไม่เป็นไร
เหลือเวลาแค่ไหน
หกนาที
นั่นไง
นี่น้องชายของป้าเรา ลุงอัลเบิร์ต
ผิดทาง
- ทางนี้ - แต่…
- คนที่เป็นหูดน่ะเหรอ - มันใหญ่ขึ้นอีกนะ
ไม่นะ เราเคยมาตรงนี้แล้วนี่
- ไม่นะ - สามนาที
ทางไหนต่อล่ะ
สงสัยจังว่ามีรูปเราอยู่นี่ไหม
ใช่
เราต้องหาตัวเองให้เจอ
- เลิกฟังเขาได้ละ - เรามาผิดทางแล้ว
- เราต้องหาตัวเองให้เจอ ตามฉันมา - เดี๋ยวก่อน
คุณ!
- นั่น - เฮนิโอ
นี่ ส่งมาให้ฉัน
คืนเฮเนียกมาสิ
ไม่งั้นจะทำไม
ซีดาน!
- เร็วเข้า - ไปกันเถอะ
ใจเย็นๆ นะ
ขอโทษนะ ไอ้หนู ฉันอดใจไม่ไหวน่ะ
แต่ขอยอมรับเลยนะ
เธอกล้ามาก
เฮ้ย!
เฮ้ย ฮัลโหล ช่วยด้วย
เกมจบแล้ว
ส่งมานี่
งั้นก็ส่งเฮนริกมาก่อนสิ
เรามีอาวุธด้วยนะ
- อุ๊ย ฉันโกหกได้แล้วแฮะ - ส่งมาให้ฉัน!
- กาโรล - ขอซัดเปรี้ยงเดียว หลอดลมนาย…
กาโรล!
เฮ้ย ลองสู้กับฉันสิ
ยอดเลย เฮนริก
เดี๋ยวแม่ซื้อเกมนั่นให้นะ เอาไปสองเครื่องเลย
นายนี่ฉลาดจริงๆ
ผมพูดเกินจริงนิดหน่อย
แต่เฮนริกฝึกยูโดมาหกเดือนจริงๆ
และเขาก็พยายามแล้วจริงๆ
ซีดาน!
อย่ายุ่งกับเขานะ อย่ามายุ่งกับสามีฉัน
มานี่
เจ็บกว่าคลอดลูกไหมล่ะ
มานี่สิ ที่รัก
ช่วยด้วย!
เฮ้ย!
ขอโทษครับ ที่…
พับผ่าสิ
ผมฝ่า…
พายุหิมะมา
คือลุงเราแกชอบเซอร์ไพรส์น่ะ
คงจะเป็นอย่างนั้นแหละ
ความผิดพลาดอันน่าเศร้า การฆ่าตัวตายโดยไม่ได้ตั้งใจ
เอาไปเขียนนิยายได้เลยเนอะ
ทำไมไม่เขียนนิยายชุด เรื่องผู้กำกับตาอยู่ล่ะครับ
ตาอินกับตานาแย่งปลากัน สุดท้ายตาอยู่คว้าพุงไปกิน
- เลขประจำตัวลุงล่ะ - วงที่สาม
- ใช่ เร็วเข้า ดีมาก - ไม่ใช่แบบนั้น นี่ ดีเลย
แต่เราต้องการเดือนกับวันด้วยนะ
วันที่ 4 กุมภาพันธ์ อย่าบอกนะว่าพวกนายไม่รู้
- สี่อยู่ตรงนี้ - สี่กับสอง
ตายละ
ให้ตายสิ
- นั่นแหละ - อะไร
- ว่างเปล่า - ไม่เห็นมีอะไรเลย
ว่างเปล่า!
- มันว่างเปล่า - ไม่นะ!
เงียบหน่อย
ยินดีต้อนรับ ในเมื่อทั้งครอบครัวมากันแล้ว
ผมขอต้อนรับทุกคนในนามของผม และในนามของลุงวาดีสวาฟ
พวกเธอมาถึงกันเมื่อวานนี้ และฉันหวังว่าอะไรๆ จะเปลี่ยนไปบ้างนะ
ยินดีด้วยที่จบเกมได้ ส่วนเรื่องสิทธิบัตรของฉัน ไม่ต้องห่วง
มันบันทึกไว้อย่างปลอดภัย อยู่ในนี้
และอาจจะอยู่ที่อื่นด้วย
แต่ฉันจะเล่าทุกอย่างให้ฟังในตอนเย็น ระหว่างกินมื้อค่ำนะ
ไว้เจอกันนะ ครอบครัวจงเจริญ!
ไม่ช้าก็เร็ว สิทธิบัตรจะถูกค้นพบ
และถึงเราจะไม่มีเงินเป็นล้านๆ
แต่เราก็มีกันและกัน
และในสถานการณ์แบบนี้ ฉันว่านั่นสำคัญที่สุดแล้ว
ผู้ผดุงความยุติธรรม
แต่ก็เหมือนซีดานนิดหน่อย
ถ้าทุกอย่างเรียบร้อยแล้ว
พวกคุณอยากดื่มอะไรครับ
ลุงนามสกุลฟอร์ตูน่า
เขาตั้งชื่อเกมโชว์ว่า วงล้อแห่งความจริง
เขาโกรธทุกครั้งที่มีคนพูดเรื่องนี้นะ
- เดี๋ยวนะ - จะมาไหม
- ตอนนี้เหรอ - สวัสดี
พ่อแม่อยากบอกอะไรหนูไหม
- ใช่ - หนูช่วยเอง
ใช่ ลูกสองคนโตพอที่เราจะบอกได้แล้ว
แม่ท้อง
พวกลูกจะมีน้อง
ดูหน้าพวกแกสิ เปล่าน่ะ แม่ล้อเล่น
แต่แม่จะไปหาคุณหมอนี่
คุณหมอ โรเบิร์ต ทนายของเราชื่อเล่นว่าหมอน่ะ
แต่มันไม่สำคัญแล้วล่ะ
การคิดว่าพ่อแม่คนรู้ทุกเรื่องนี่
คือคำโกหกคำโตที่สุด ของมนุษยชาติเลย
แต่งค่ะ!
ดูนี่สิ!
ทุกคน
- ขอประกาศนะ เราจะอยู่ที่โปแลนด์ - ใช่แล้ว
บราโว่!
กาแฟ โคล่า คินเดอร์ เบียร์ ยา พริงเกิลส์
มีมราชาเสือ ฟีดแบ็กชวนหดหู่
ทุกวันคือภาพเล่นซ้ำบนเกาะร้าง
ได้โปรด ใครก็ได้หยิกฉันที แต่ต้องสวมถุงมือเท่านั้นนะ
กาแฟ โคล่า คินเดอร์ เบียร์ ยา พริงเกิลส์
มีมราชาเสือ ฟีดแบ็กชวนหดหู่
ทุกวันคือภาพเล่นซ้ำบนเกาะร้าง
ได้โปรด ใครก็ได้หยิกฉันที แต่ต้องสวมถุงมือเท่านั้นนะ
มีอะไรเหรอ เกิดอะไรขึ้น
ผ้าเช็ดตัวน่ะสิ
คุณมีสิทธิ์ที่จะไม่พูด ทุกสิ่งที่คุณพูด…
คุณก็รู้ดีอยู่แล้ว
ฉันเหรอ
แต่ฉันไม่ได้ฆ่าใครนะ
ผมเอง
- อะไรนะ - ผมเอง
- เขาโกหก - เปล่านะ
- โอเค - แต่ตอนยาออกฤทธิ์ เธอบอกว่าไม่ได้ทำนี่
เปล่า ผมไม่ได้กินลูกอม
แต่อีกเรื่องที่พูดไปเป็นความจริงนะ
ผมรักคุณจริงๆ นะ นาตาเลีย
- ผมขอโทษ - แต่ทำไมล่ะ
ทีนี้ตั้งใจฟังนะ
นาตาเลียมีความสุขมาก ที่กุสตาฟไม่ได้คบเธอเพราะเงิน
แต่น่าเศร้าที่เขามาคบเธอ เพราะเธอเป็นญาติของลุง
เขาไม่สามารถเข้าถึงลุงได้เลย
เพราะลุงใช้ทั้งชีวิตอยู่ในถิ่นทุรกันดาร ที่ป้องกันอย่างแน่นหนา
ย้อนไปปี 1990 ยายกุสตาฟที่เลี้ยงเขามา ไปออกวงล้อแห่งความจริง
กาโรลพูดถูกเรื่องกุสตาฟ
ลุงบอกใบ้ให้ยายเขาเข้าใจผิด อย่างน้อยยายก็อ้างแบบนั้น
เธอแพ้ ซึมเศร้า และในที่สุดก็พยายามฆ่าตัวตาย
กุสตาฟถูกส่งไปบ้านเด็กกำพร้า และโทษลุงเรื่องนี้
ยาย!
กุสตาฟ โรเมโอ จึงวางแผนฆาตกรรมมาเป็นเวลานาน
แต่เขาไม่ได้คาดคิด ว่าจะตกหลุมรักนาตาเลีย
ก็เลยล้มเลิกแผนไป
ฮัลโหล
เขาโล่งใจเมื่อรู้ว่าลุงตายแล้ว
บ้าเอ๊ย!
แต่ตอนพวกเขามาเปิดพินัยกรรม แล้วลุงก็โผล่มา…
กุสตาฟถึงกับพูดไม่ออก
ตอนกลางคืนพอเขาลงไปดื่มน้ำ เขาก็เจอลุงเข้า
ที่รู้ตั้งแต่แรกแล้วว่ากุสตาฟเป็นใคร
เพราะเขาต้องเตรียมเกม
พวกเขาเริ่มคุยกัน ทุกอย่างไปได้สวย แต่สุดท้ายแล้ว…
- ฉันยกโทษให้เธอ - ผมยกโทษให้คุณ
เรื่องอะไร
ที่อยากจะฆ่าฉันไง
แล้วเธอล่ะ โรเมโอ เธอยกโทษให้ฉันเรื่องอะไรเหรอ
ที่คุณบอกใบ้ให้เข้าใจผิด
ไม่จริงซะหน่อย
- เรื่องจริงนะ - ไม่
ยอมรับเถอะว่าคุณทำผิด
ไม่ได้หรอก
พูดออกมาสิ
ฉันโกหกเธอไม่ได้
คำตอบที่ถูกต้องคือกรีนแลนด์ แล้วฉันก็ให้คาตาร์ซีนา…
- อย่าพูดชื่อยายฉันนะ! - ฉันจะให้คาตาร์ซีนาดู…
ระหว่างคุยกันนั้น ลุงกำลังอยู่ในฤทธิ์ลูกอมแห่งความจริง
เขาพยายามบอกกุสตาฟ ว่าเขาโกหกไม่ได้จริงๆ
นั่นอาจเป็นเหตุผลที่เขายอมรับ
ว่าเขารู้ชื่อจริงของกุสตาฟและรู้ว่าเขาเป็นใคร
ผมไม่ได้ตั้งใจจะฆ่าเขา
ผมคิดว่าถ้าเขาใส่
เสื้อกันกระสุนนั่นแล้วก็คง…
ผมแค่จะแทงเขาสองสามครั้ง
เป็นส่วนหนึ่งของการบำบัดเหรอ
ผมไม่รู้ว่าเขาใส่เสื้อธรรมดา
มันดูเหมือนกันเปี๊ยบ
แล้วพอผมแทงเขาไป
เลือดก็ทะลักออกมา
ไม่รู้ว่าลุงหรือผมที่ตกใจกว่ากัน
ผมขอโทษ
คุณรู้ได้ยังไงว่าเป็นผม
ทั้งหมดเป็นเพราะเฮเนียก
ตอนที่เขาเจอข่าว ที่มีรูปครอบครัวของผู้เข้าแข่งขัน
คำบรรยายใต้ภาพเขียนว่า "คุณนายคาตาร์ซีนากับโรเมโอ หลานชาย"
ชื่อแปลก
และเช้านี้เขาก็เจอชิ้นส่วนชิ้นสุดท้าย
จำได้ไหมครับ กุสตาฟ โรเมโอเข้ามาในครัวและถามว่า…
เขาลืมไปว่าเขาใส่เสื้อธรรมดา แล้วแทงตัวเองเหรอ
เขาพูดเร็วเกินไป
เขาพูดก่อนที่จะเห็นศพซะอีก
เขาจะรู้ได้ยังไงว่าลุงตายยังไง
แต่มันก็ยังเป็นแค่ทฤษฎี
ผมถึงได้โทรแจ้งตำรวจ แล้วพวกเขาก็ห้ามไม่ให้ผมบอกใคร
- ผมเลยบอกแค่พ่อ - เรายังไม่มีหลักฐาน
ทางเลือกเดียวคือพูดหลอกไปก่อน
แล้วดูว่าคุณรักนาตาเลียจริง ถึงขั้นยอมสารภาพเพื่อช่วยเธอไหม
ทุกอย่างในสุดสัปดาห์นั้น เป็นไปตามที่ผมบอกหรือเปล่า
ไม่รู้สิ จำไว้นะว่าผมเมามากทีเดียว
แต่มันคือเรื่องแบบที่ผมเข้าใจ และผมจะจำไปตามนั้น
สุดสัปดาห์นั้น เปลี่ยนแปลงชีวิตเรามากมาย
เพื่อนเจ้าบ่าวมาแล้ว เริ่มพิธีได้
นาตาเลียเขียนหนังสือ เกี่ยวกับเหตุการณ์ในคฤหาสน์ของลุง
"ชายชราและคมมีด"
เบื่อไหม
จนถึงตอนนี้ แม้จะค้นหาดูแล้ว ก็ไม่มีใครเจอสิทธิบัตร
กาโรลทั้งคู่กำลังหมกมุ่นกับวาดีสวาฟ
หมาอากิตะวัยหกเดือน
ที่กาโรลซื้อมาจากเมืองไทย
โล่งอก
แล้วพ่อบ้านน่ะเหรอ ลุงจ่ายค่าจ้างที่เขาช่วยยิงปืนให้
เป็นเงินก้อนงาม
จนสามารถซื้อคฤหาสน์ได้ และยังอาศัยอยู่ที่นั่น
เขามีพ่อบ้านของตัวเอง แต่ก็ยังทำความสะอาดและรดน้ำต้นไม้เอง
ส่วนเราน่ะเหรอ บ้านเราก็ยังไม่มีระเบียง
แต่โยซก้าก็ใจเย็นขึ้น ส่วนเฮเนียกก็อยากจะเป็นนักสืบ
ผมกับโซเชียก็ดีขึ้นเรื่อยๆ เราเริ่มไปคาสิโนกัน
ไปหาหมอชื่อยาคุบ คาสิโน นักบำบัดชีวิตคู่น่ะ
คนเราทำได้ทุกอย่างเพื่อเงิน
ประโยคที่ดีกว่าคือ คนเราทำได้ทุกอย่างเพื่อครอบครัว
เรื่องเงินก็อย่างที่บอก เราไม่มีมัน แต่เราก็มีความสุข
(จบ)
(อาจจะนะ…)
สุภาพสตรีและสุภาพบุรุษ ขอต้อนรับสู่วงล้อแห่งความจริงอีกครั้งครับ
ผมวาดีสวาฟ ฟอร์ตูน่า
นี่คือรางวัลของเราครับผม
มอเตอร์ไซค์ขนาดเล็ก รถยนต์
และรางวัลหลักของเรา
เช็คหนึ่งพันล้านซวอตือ
คุณนายคาตาร์ซีนาจากเมืองบิดกอสซ์ มาร่วมรายการกับเรา
- ค่ะ - คนเดียวเหรอครับ
กับหลานชายของฉันค่ะ
เหลืออีกคำถามเดียว
ถ้าคุณตอบผิด คุณจะอดรางวัลทั้งหมดนะครับ
เกาะที่ใหญ่ที่สุดในโลก
มีชื่อว่าอะไรครับ
เดี๋ยวนะคะ คือว่า…
เอ่อ…
เกาะหูกระต่ายเหรอ
เสียใจด้วยครับ
คำตอบที่ถูกต้องคือกรีนแลนด์
ไม่นะ!
แต่…
ขอบคุณที่รับชมรายการวันนี้
แล้วพบกันอาทิตย์หน้าครับ
คำบรรยายโดย นันทพร อนุชิตดัสกร